CELEX: 32013R0631
Language: et
Date: 2013-06-28 00:00:00
Title: Komisjoni rakendusmäärus (EL) nr 631/2013, 28. juuni 2013 , millega tunnistatakse kehtetuks määrus (EÜ) nr 546/2006 ja rakendusmäärus (EL) nr 233/2012  EMPs kohaldatav tekst

29.6.2013   
            
            
               ET
            
            
               Euroopa Liidu Teataja
            
            
               L 179/84
            
         KOMISJONI RAKENDUSMÄÄRUS (EL) nr 631/2013,
   28. juuni 2013,
   millega tunnistatakse kehtetuks määrus (EÜ) nr 546/2006 ja rakendusmäärus (EL) nr 233/2012
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2001. aasta määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, (1) eriti selle VIII lisa A peatüki 1. jao punkti b alapunkti iii,
   ning arvestades järgmist:
   
               (1)
            
            
               Määrusega (EÜ) nr 999/2001 sätestatakse loomade transmissiivsete spongioossete entsefalopaatiate (TSEde) vältimise, kontrolli ja likvideerimise eeskirjad. Määruse VIII lisas nähakse ette riiklike skreipi kontrollimise programmide heakskiitmine ja edaspidine muutmine, kui need vastavad teatavatele kõnealuses määruses sätestatud kriteeriumidele.
            
         
               (2)
            
            
               Komisjoni 31. märtsi 2006. aasta määrusega (EÜ) nr 546/2006, millega rakendatakse Euroopa Parlamendi ja nõukogu määrust (EÜ) nr 999/2001 seoses skreipi kontrollimise programmide ja lisatagatistega, lubatakse erandeid otsuse 2003/100/EÜ teatavatest nõuetest ja tunnistatakse kehtetuks määrus (EÜ) nr 1874/2003, (2) kiidetakse heaks teatavate liikmesriikide skreipi kontrollimise programmid. Samuti sätestatakse sellega lisatagatised, mis võivad nimetatud liikmesriikidele kasulikud olla seoses lammaste ja kitsede ning samuti nende sperma ja embrüote vedudega.
            
         
               (3)
            
            
               Komisjoni 16. märtsi 2012. aasta rakendusmäärusega (EL) nr 233/2012, millega rakendatakse Euroopa Parlamendi ja nõukogu määrust (EÜ) nr 999/2001 seoses Taani muudetud riikliku skreipitõrjeprogrammi heakskiitmisega, (3) kiidetakse heaks Taani muudetud riiklik skreipitõrjeprogramm.
            
         
               (4)
            
            
               Selguse ja ELi õigusloome lihtsustamise huvides on määruse (EÜ) nr 999/2001 VIII lisas, mida on muudetud komisjoni 28. juuni 2013. aasta määrusega (EL) nr 630/2013, millega muudetakse Euroopa Parlamendi ja nõukogu määruse (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise üksikasjalikud eeskirjad) lisasid, (4) esitatud loetelu liikmesriikidest, kellel on heakskiidetud riiklik klassikalise skreipi tõrje programm, ja vastavatest lisatagatistest, mis võivad nimetatud liikmesriikidele kasulikud olla seoses lammaste ja kitsede ning samuti nende sperma ja embrüote vedudega.
            
         
               (5)
            
            
               Määruse (EÜ) nr 999/2001 muudatusi, mis on sätestatud määrusega (EL) nr 630/2013, kohaldatakse alates 1. juulist 2013. Seega muutuvad sel kuupäeval tarbetuks määruse (EÜ) nr 546/2006 ja rakendusmääruse (EL) nr 233/2012 sätted. Õigusselguse ja -kindluse huvides tuleks nimetatud määrused seetõttu samast kuupäevast kehtetuks tunnistada.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrus (EÜ) nr 546/2006 ja rakendusmäärus (EL) nr 233/2012 tunnistatakse kehtetuks alates 1. juulist 2013.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. juuni 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 147, 31.5.2001, lk 1.
   
      (2)  ELT L 94, 1.4.2006, lk 28.
   
      (3)  ELT L 78, 17.3.2012, lk 13.
   
      (4)  Vt käesoleva Euroopa Liidu Teataja lk 60.